UE vrea să îţi salveze pădurile. Infringementul e singurul mod de a ne mobiliza, cred ONG-urile.
Mădălina Scarlat, reprezentanta Fridays For Future, spune că se taie 6 hectare de copaci în fiecare oră. Agent Green, ONG-ul de protejare a pădurilor, avertizează că situaţia e dezastruoasă. Comisia Europeană cere Guvernului să crească suprafaţa ariilor protejate şi să creeze mai multe parcuri naţionale. Dosarul de infringement pe calitatea aerului nu a adus nicio îmbunătăţire.
Închipuie-ţi opt terenuri de fotbal puse unul lângă celălalt. Acum imaginează-ţi că sunt acoperite de pădure. Atâţia copaci dispar în România în fiecare oră.Mădălina Scarlat, reprezentat Fridays For Future: "În fiecare oră se taie şase hectare de pădure, adică 8 terenuri de fotbal. Pentru fiecare copac care se taie legal se taie încă unul ilegal. "Mădălina Scarlat, reprezentat Fridays For Future: "Dacă ne raportăm şi la cele 184 de cazuri de agresiune şi la cei şase pădurari ucişi, situaţia nu e gravă, e dezastruoasă."Atât de dezastruoasă, încât Comisia Europeană a declanşat infringementul şi cere Guvernului României să crească suprafaţa ariilor protejate la 30 la sută, la 10 la sută suprafaţa ariilor în care este interzisă orice intervenţie a omului şi să înfiinţeze mai multe parcuri naţionale.Cătălina Rădulescu, avocat Agent Green: "Există încă aproximativ 526.000 de hectare de păduri potenţial primare sau naturale care pot fi salvate prin acţiuni puse la punct de către Guvernul României."Mădălina Scarlat, reprezentat Fridays For Future: "E cumva trist că trebuie să primim directive europene ca să ne mobilizăm, dar pare că e singurul mod în care lucrurile se pot mişca în ţara asta."Intervenţia Uniunii Europene nu garantează succesul – dosarul de infringement pe poluarea aerului a fost deschis în 2018, dar nu a adus nicio îmbunătăţire.